મુખ્ય ભૂમિકામાં રહેલો અક્ષય ઑબેરૉય ડબ્બુ જેવો લાગે છે, પણ ફિલ્મમાં તેના આ રોલને તે પર્ફે‍ક્ટ સૂટ થાય છે. ૨૦૦૮ની મિસ ઇન્ડિયા રહી ચૂકેલી પાવર્‍તી ઓમાનાકુટ્ટન મોટા કાચવાળાં ચશ્માંમાં ક્યુટ દેખાય છે, પણ તેના ચહેરા પર એક્સપ્રેશન્સ લાવતાં તેને હજી વાર લાગશે. રાજેશ શર્મા પિઝેરિયાના માલિકના રોલમાં છે જેમણે પોતાની રૂટીન ઍક્ટિંગથી ખાસ કશું હટકે કર્યું નથી. જોકે એ આવી ઑફ-બીટ ફિલ્મો કરતા રહે છે એ મજાની વાત છે, પરંતુ આ ફિલ્મમાં સૌથી વધુ મજા કરાવે છે સતત હવામાં ઝળૂંબતો રહેતો પ્રશ્ન, હવે શું થશે? જે છેક સુધી તમારી સાથે રહે છે.